b'\n_START_ARTICLE_\nComanche Peak kjernekraftverk\n_START_PARAGRAPH_\nComanche Peak kjernekraftverk er et kjernekraftverk som produserer elektrisk kraft i Somervell County 100 km s\xc3\xb8rvest for Fort Worth, i delstaten Texas i det s\xc3\xb8rlige USA. Dets reaktorer ble godkjent for igangsetting i 1990, etter at bygging startet i 1974. Installert maksimal effekt er 2\xc2\xa0208 MW, og \xc3\xa5rsproduksjonen i 2007 var p\xc3\xa5 om lag 18,85 TWh elektrisk kraft. Det er planlagt bygging av ytterligere to reaktorer fra Mitsubishe Heavy Industries med effekt p\xc3\xa5 3\xc2\xa0400 MW, slik at total kapasitet ved anlegget kan komme til \xc3\xa5 n\xc3\xa5 5\xc2\xa0600 MW._NEWLINE_Anlegget eies av Luminant Generation Co. Det har i alt to reaktorer som er i operativ drift, hver med maksimalt ca. 1\xc2\xa0104 MW effekt, og to st\xc3\xb8rre reaktorer som det er s\xc3\xb8kt utbyggingstillatelse for. Etter dagens konsesjoner skal reaktorenes produksjon opph\xc3\xb8re i 2030.'